**Catedralǎ**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Măi, Ţuţea, bată-te norocul!

Mi-ai spus că timpul iute trece,

Să nu mă joc mereu cu focul

În care pulberea petrece.

Încerc să umplu orice clipă

Cu fel de fel de munci utile,

Ca să n-aud cum hăul ţipă,

În fiinţa mea, cu voci copile.

Petale roz, pe albe pietre,

Se-mperechează în văzul meu,

De ce se-ntâmplă asta, Petre!

Şi care e scopul, spune-mi, zău!

Hai, nu ştii nici tu, nu ştiu nici eu,

De ce sărutǎm o petală,

Poate cǎ aşa vrea Dumnezeu

Sǎ vedem floarea catedralǎ.